Kanon brücht mu hie nid fer Chrieg z'schpillu, sondern we epis änz güet isch. De seit mu: dasch doch kanon! Es git ja scho Lit wa b'höiptunt, ich brüche das Wort gränzwärtig hüfig, aber di Lit hent halt di Durchschlagschraft va dem chlinu Wortji no nid erlikkt.   Ich ha uf all Fäll Kanon du Gschpass mit dem… und  iner Firma hets mer (geschter emabu) sogar en Kaffeemaschina und es Nachtässu (moru m'abu) igibrungu. We das nid kanon isch, de weissi öi nimme.